cyanic-selkie/wikianc huggingface dataset:
Terraforming av Venus
Disse tre målene henger tett sammen siden Venus' ekstreme temperaturer skyldes drivhuseffekt forårsaket av dens tette atmosfære av karbondioksid. I tillegg vil ytterligere to endringer være svært ønskelige:
Referanser
Venuskolonisation Terraformación Colonização de Vênus
Salinópolis
Salinópolis er en kommune i delstaten Pará i nordregionen av Brasil.
Veikkausliiga
Veikkausliiga er den finske eliteserien og det øverste nivået i finsk fotball. Hovedsponsoren er det finske tippeselskapet Veikkaus, som har gitt navnet til ligaen.
Veikkausliiga ble etablert i 1990, før det var navnet på det øverste nivået Mestaruussarja. På slutten av hver sesong vil det nederste av de 14 lagene i Veikkausliiga rykke ned til Ykkönen. Vinneren av Ykkönen vil rykke opp til Veikkausliiga. Nest nederste lag i Veikkausliiga vil spille kvalifisering mot nest øverste lag i Ykkönen.
De fleste klubbene som spiller i eliteserien er profesjonelle, med unntak av noen få som er semiprofesjonelle. Gjennomsnittlig tilskuerantall har de siste sesongene ligget på litt under 3 000.
UEFA-ranking (2022)
''UEFA-rangering foran 2022/23-sesongen. ''
Σ-algebra
En familie \mathcal{A} av delmengder av mengden X kalles en sigma-algebra dersom
Det følger at \emptyset og X er med i \mathcal{A}:
Tar vi en vilkårlig mengde A i \mathcal{A} (som finnes, ved egenskap 1) har vi at komplementet A^c er i \mathcal{A} ved egenskap 2, og ved egenskap 3 får vi at da må unionen og dens komplement \emptyset være i \mathcal{A}.
Eksempel
Den enkleste \sigma-algebraen på en gitt mengde X er den trivielle:, for en delmengde A av X. Går vi til den andre enden av skalaen er den største \sigma-algebraen på en gitt mengde samlingen av alle delmengder av X,.
La være mengden \mathbb{N} av alle naturlige tall, og la familien \mathcal{A} bestå av de 4 delmengdene \emptyset,  (alle oddetall) {2,4,6,...} (alle partall) samt X selv. \mathcal{A} er da en sigma-algebra.
Referanser
Bartle, Robert G: The Elements of Integration and Lebesgue Measure. Wiley Classics Library
Linje A (New Yorks undergrunnsbane)
Linje A (A Eighth Avenue Express) er en undergrunnslinje ved New Yorks undergrunnsbane. Den har fargen blå på rutekart. Linjen betjener 65 stasjoner mellom Inwood – 207th Street i The Bronx og de tre avgreningene Ozone Park – Lefferts Boulevard, Far Rockaway – Mott Avenue, Rockaway Park – Beach 116th Street (kun rushtid) i Queens.
Linjen er kjent fra Billy Strayhorns melodi Take the A Train.
Ligue 1 1977–1978
Ligue 1 1977–78 er en oversikt over fransk fotballs toppdivisjon denne sesongen. Selve toppdivisjonen ble startet opp i 1932-33.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Knud Ovessøn Gjedde
Knud Ovesen Gjedde til Vadskærgaard (død ca. 1708) var en dansk-norsk embedsmann som var amtmann i Nordland og Finnmark i 1670-årene. Familienavnet skrevet Gjedde er en moderne skriveform, ettersom det i samtiden skrevet Giedde eller Gedde.
Oppvekst
Knud var sønn av Ove Gjedde (1594–1660) og Dorthe Knudsdatter Urne (1600–1667).
Faren var dansk lensherre i Norge fra han giftet seg i 1622, til 1660. Akkurat når og hvor Knud er født og oppvokst er ikke kjent. Men i 1651 ble Knud opptatt (immatrikulert) ved en skole i italienske Siena, da han neppe var under femten år, så han må ha vært født før 1635. I 1630-årene var faren lensherre i Brunla len og sjef ved Kongsberg Sølvverk, så kanskje Knud var herfra.
Jobb for kongen
Etter reisingen i Europa ble han hoffjunker i 1655, en jobbtittel man gir til adelige når de arbeider ved hoffet. Så var han noen år i det militære, 1657–1659 som rittmester ved kongens «livregiment» (Den Kongelige Livgarde) under Karl Gustav-krigene, da faren (Ove) satt fengslet på Malmøhus. I 1658 hadde han vært utnevnt til «oberstvaktmester» ved det «Søndenfjeldske Armee», som holdt til i sørlige deler av dagens Norge. Fra 1659 var han major i Norge og i 1661 med på å signere en suverensakt (Enevoldsarveregjeringsakten).
Amtmann i Norge
Fra 1669 til 1686 var Knud Gedde den første amtmann i Nordlandenes amt, som den gangen også omfattet Senjen og Tromsø fogderi. I tillegg var han amtmann i Vardøhus Amt 1680–82 inntil kontrollen ble lagt til Bergen. Han bodde i «amtmannsgården» på Bodøgård som er et par kilometer sør for dagens by Bodø.
Tilbake i Danmark
Han hadde i 1678 blitt kanselliråd. Etter årene nordpå flyttet han til Danmark og ble amtmann i Silkeborg amt og i Mariager amt.
Knud var gift først med Ide Bjelke (1644–1665) fra Christiania (dagens Oslo). Hun var datter av Ove Bjelke. Så giftet han seg i 1671 med Lene Kaas (1653–1720) som han fikk mange barn med.
Han kjøpte Vadskjærgaard i Skodborg Herred, men mistet det i 1697, så han gikk hen og kjøpte seg Hastrup Hovedgård i Thyregod, som i 1706 ble solgt til Knuds førstefødte sønn med Lene, som var Fredrik Christian Gjedde (1671–1733).
Homonyx
Homonyx er en slekt av biller som hører til gruppen praktskarabider (Rutelinae) i familien skarabider (Scarabaeidae).
Utseende
Middelsstore (20-25 millimeter), avlange, svarte skarabider med bronseaktig metallglans. Dekkvingene har dype punktrader.
Utbredelse
Slekten er utbredt i det sørlige Sør-Amerika.
Port Arthur
Port Arthur kan vise til:
Salvaterra
Salvaterra er en kommune i delstaten Pará i nordregionen av Brasil.
Epithalamus
Epithalamus er en region i hjernen, og ligger i diencephalon. Epifysen er en del av epithalamus, og det samme gjelder pinealøyet som finnes hos noen dyr.
Jelena Zjupijeva
Hun konkurrerte under OL 1988 i Seoul, hvor hun tak bronsemedalje på 10 000 m. Året før, under VM løp hun karrierens raskeste på distansen, 31.09,40, som holdt til sølv bak Ingrid Kristiansen.
Fylkesvei 7620
Fylkesvei 7620 går mellom Kråktoft og Eltoftkrysset i Vestvågøy.
Frem til 2019 hadde veien betegnelsen fylkesvei 844.
Fylkesvei 844 (andre betydninger)
I Norge finnes fylkesvei 844 i de følgende fylkene:
Bolgar (by)
Bolgar (russisk: Болгар, [tatarisk] (latinsk): Bolğar) er en by i Republikken Tatarstan i Russland. Den ligger ved elva Volga, rundt 90 km sør for Kazan. Innbyggertall: 8 655 (folketelling 2002).
Den historiske byen Bolgar ligger like i nærheten.
Dagens by ble grunnlagt i 1781. Den ble kalt Spassk fram til 1926, deretter Spassk-Tatarskij til 1935, og så Kujbysjev (til ære for Valerian Kujbysjev) til 1991, da den endelig fikk sitt nåværende navn, Bolgar. I 1953 ble byen flyttet fra stedet den ble grunnlagt og nærmere den historiske byen, på grunn av byggingen av Kujbysjev-reservoaret og oversvømmelsen av den opprinnelige byen Spassk.
Toppserien 1998
Toppserien 1998 ble vunnet av Asker. Fløya og Byåsen rykket ned.
Calle Halfvarsson
Carl-Christian «Calle» Halfvarsson (født 17. mars 1989 i Sågmyra) er en svensk langrennsløper som slo gjennom i internasjonalt langrenn i verdenscupåpningen på Sjusjøen den 19. november 2011 med en 4.-plass i 15 km fristil.
I VM 2013 i Val di Fiemme gikk Halfvarsson fjerde etappe på det svenske laget som tok sølv på 4 x 10 km stafett.
I VM 2015 i Falun gikk Halfvarsson fjerde etappe på det svenske laget som tok sølv på 4 x 10 km stafett.
Under Vinter-OL 2022 i Beijing, ble han nummer 26 på 15 kilometer klassisk intervallstart.
Santa Bárbara do Pará
Santa Bárbara do Pará er en kommune i delstaten Pará i nordregionen av Brasil.
Selvportrett
Selvportrettene kan variere fra enkle strektegninger til forseggjorte ateliermalerier. Noen kunstnere har satset på stemningsbeskrivelse mere enn på portrettlikhet – men de fleste inneholder elementer som gjør dem gjenkjennelige for andre.
Der finnes mange kjente selvportretter. Albrecht Dürers er velkjente. Rembrandt er kjent for flere fra forskjellige livsstadier. Edvard Munch laget flere, hvor den aldrende Munch med klokke og seng er det mest kjente. Også Odd Nerdrum har laget selvportretter, men bare ett som ble omstridt. Den finske maleren Helene Schjerfbeck lagde flere sterke selvportrett gjennom et langt kunstnerliv.
Selfie
I 2013 meldte VG at selfie hadde blitt kåret til årets nyord.
C.W.S. Hirsch
Christian Worm Sommerschild Hirsch (født 8. oktober 1831 i Stjørdal, død 2. mai 1904 i Trondhjem) var en norsk sakfører, dommer, banksjef og politiker (H). Han var ordfører i Trondhjem samt stortingsmann for Trondhjem og Levanger 1874–1876, 1880–1882 og 1889–1891.
Liv og virke
Han ble født på gården By i Stjørdal som sønn av oberstløytnant og stortingsmann Robertus Hirsch og hustru Nicoline Hornemann. Farfaren var major Jacob (Jobst) Conrad von Hirsch på By, mens morfaren var generalmajor Johan Thomas Hornemann på Reppe i Lånke. Han var nok oppkalt etter sin fars kollega, oberstløytnant og stortingsmann Christian Worm Sommerschild. Blant søsknene hans var apoteker Robert Nicolai Hirsch, sogneprest og ordfører Thomas Conrad Hirsch og lege Christian Hornemann Hirsch. Familien Hirsch flyttet til Trondhjem i 1837 og solgte gården.
Han tok artium fra Trondhjems katedralskole i 1849 og juridisk embedseksamen ved Det Kongelige Frederiks Universitet i 1853. Han var kopist i Finansdepartementet før han i 1857 fikk bevilling som overrettssakfører og flyttet hjem til Trondhjem for å praktisere. Han ble referent ved Trondhjems stiftsoverrett.
C.W.S. Hirsch giftet seg første gang i 1859 med Madzine Nicoline Darre, datter av biskop Hans Jørgen Darre og Ida Wilhelmine Dessen i Trondhjem. De fikk åtte barn før hun døde i 1877. Som enkemann giftet han seg på nytt i 1881 med Caspara Jenssen, datter av brukseier Lauritz Dorenfeldt Jenssen og Karen Amalie Hagerup på Ranheim. Hirsch ble i begge sine ekteskap svoger til brukseier og stortingsmann Lauritz Jenssen, som var gift med en annen datter av biskop Darre, og onkel til ingeniørene og statsrådene Worm Darre-Jenssen og Hans Jørgen Darre-Jenssen. Familien bodde i en bygård i Østre gate (nå Bispegaten), senere i Prinsens gate.
Ved siden av jusen, kom C.W.S. Hirsch til å bli sentral i utviklingen av byens bank- og forsikringsvesen. Fra 1868 til 1888 var han banksjef i Den Nordenfjeldske Kreditbank. Han var i 1887 konstituert assessor (dommer) og i 1891 konstituert justitiarius ved stiftsoverretten. I 1888 ble han medlem av direksjonen (direktør) i Norges Bank, og fortsatte som bestyrer av bankavdelingen i Trondhjem etter at hovedsetet ble flyttet til Kristiania i 1896. Han var også formann i Norges Banks representantskap i 12 år, formann i inspeksjonen for Thomas Angells Stiftelser og styremedlem i Trondhjems Brandforsikringsselskab, en av forløperne til Gjensidige.
Hirsch var medlem av Trondhjems bystyre 1866–1902, medlem av formannskapet i 12 år, varaordfører i 2 år og ordfører 1872–1873 og 1879–1882. Han var stortingsmann for Trondhjem og Levanger 1874–1876, 1880–1882 og 1889–1891.
Utmerkelser
Han ble utnevnt til ridder av St. Olavs Orden i 1873 og forfremmet til kommandør av samme orden i 1893 «for fortjenstfull embedsvirksomhet». Han var også ridder av den svenske Nordstjerneordenen.
Wilhelm Keitel
Wilhelm Bodewin Johann Gustav Keitel (født 22. september 1882 i Helmscherode i Tyskland, død 16. oktober 1946 i Nürnberg) var en tysk generalfeltmarskalk og øverste sjef i OKW, overkommandoen for Wehrmacht, det nazistiske Tysklands militærapparat, før og under andre verdenskrig i Europa. Han deltok også i første verdenskrig.
Han ble etter krigen dømt til døden for krigsforbrytelser og forbrytelser mot menneskeheten.
Bakgrunn
Keitel var den eldste sønnen til godseieren Carl Keitel (1854–1934) og Apollonia, født Vissering (1855–1888). Moren døde i barselfeber da Keitels yngre bror Bodewin ble født. Broren ble senere general i Wehrmacht.
Keitel tilbrakte barndommen på familiegodset og ble etter abitur ved det som i dag er Max-Planck-Gymnasium i Göttingen, tatt opp som Fahnenjunker ved et artilleriregiment i den prøyssiske hær i Niedersachsen. Han giftet seg med datteren av en velstående landeier i 1909 og fikk etter hvert seks barn.
Mellomkrigstiden
Da første verdenskrig var over, ble han med over i det nyopprettede Reichswehr. På denne tiden deltok han også i organiseringen av frikorps i det østlige Tyskland mot den polske grensen.
Keitel underviste i to år ved Hannover kavaleriskole og tjenestegjorde senere ved det såkalte Truppenamt (troppekontoret) i Reichswehrministerium. Truppenamt var benevnelsen for Tysklands generalstab mens landet pretenderte at det fulgte bestemmelsene i Versaillestraktaten. Her ble han stadig forfremmet, og ved den nasjonalsosialistiske maktovertakelsen i 1933 var han leder av organisasjonsavdelingen.
I 1931 ble han forfremmet til oberst og fra 1. mars 1934 generalmajor. Før 1933 hadde ikke Keitel noen kontakt med nasjonalsosialistene, og var ikke en gang medlem av partiet. Men i 1935 ble han på anbefaling fra Werner von Fritsch utnevnt til dennes erstatter og sjef for Wehrmachtsamt («Kontoret for de væpnede styrkene»). I 1937 ble han utnevnt til general. Han var så redd for å bryte tjenesteforskriftene at når han tok tjenestebilen til offentlige mottakelser, måtte hans kone ta trikken, da han anså det som «høyst ukorrekt» at hun også fikk benytte seg av tjenestebilen.
Keitels ene sønn var forlovet med Dorle, datteren til krigsminister Werner von Blomberg. Julen 1937 fortalte Dorle til Keitel at hennes far som var enkemann, skulle gifte seg igjen, med en mye yngre kvinne, Erna Gruhn. Bryllup ble inngått 12. januar 1938 i Rikskanselliet med Hitler og Hermann Göring som forlovere. Deretter gjemte brudeparet seg vekk. To dager senere kom Berlins politipresident, grev Helldorf, «svært oppskjørtet» til Keitels kontor via en sideinngang og ville spørre ham ut om Blombergs nye kone, men Keitel hadde aldri møtt henne. Det viste seg nå at Erna Gruhn var tidligere straffet for løsaktig livsførsel, og sedelighetspolitiet hadde en mappe på henne, der hun var fotografert i obskøne stillinger. Göring ble oppringt om saken, og kunne identifisere kvinnen på bildene som Blombergs brud. Keitel ville ha mappen utlevert, men grev Helldorf tviholdt på den, og i dag ligger den nedlåst på statsadvokatens kontor i Berlin.
Etter at Blomberg ble presset til å trekke seg som krigsminister og øverstkommanderende for de væpnede styrkene, ble Keitel satt inn som sjef for det nyopprettede Oberkommando der Wehrmacht og ble slik den nye øverstkommanderende da Reichskriegsministerium samtidig ble lagt ned. Keitel var dermed den øverste fagmilitære, mens Adolf Hitler selv sikret seg den politiske kontrollen over de væpnede styrkene.
Andre verdenskrig
Etter felttoget i Frankrike ble Keitel utnevnt til generalfeltmarskalk sammen med en rekke av de øvrige generalene. Etter at våpenhvileavtalen med Frankrike ble undertegnet, ble han tildelt Jernkorsets ridderkors. Det var svært uvanlig å tildele denne utmerkelsen til en stabsoffiser.
Keitel var under andre verdenskrig kjent for å være forsiktig og ettergivende overfor Hitlers mer eller mindre godt funderte militære disposisjoner. Han gikk i utgangspunktet mot både felttoget i Frankrike og Operasjon Barbarossa, men føyde seg etter Hitlers ønsker. Han forsvarte generalfeltmarskalk Wilhelm List i 1942 da List fikk sparken av Hitler etter kampene i Kaukasus, men dette var siste gangen han kom med noen motforestillinger mot Hitler. Hans føyelighet og lydighet overfor Hitler gjorde at han fikk kallenavnet Lakeitel («Lakei – tel»). Etter krigen sa han at han «ikke hadde styrke til å stå imot Hitlers personlighet», og han overtok Hitlers gangsterspråk og fraser, slik som når han i sine memoarer hevder at Nederland og Belgia forut for den tyske invasjonen hadde oppgitt sin nøytralitet ved å la britiske fly krysse luftrommet sitt. Joseph Goebbels beskrev Keitel slik: «Man kunne kalle ham setningsfullfører. Han ser bare på Førerens munn og bestreber seg på å fullføre en setning Føreren har påbegynt…Han mangler dømmekraft, og i sin tjenesteiver går han så langt som til å holde sin egen bror unna Hitler.» Selv etter krigen mente Keitel at Kurt von Schleicher, som ble drept sammen med sin kone i de lange knivers natt, var «en katt som ikke kunne holde klørne unna politisk musejakt», og derfor hadde seg selv å takke.
Innad i Wehrmacht profilerte han seg mer og mer som en eksponent for umoralen. Bare få dager etter at felttoget i Polen tok til, kom det inn opprørte rapporter om Einsatzgruppen som jaktet ned og henrettet jøder, katolske prester og polske adelige. Wehrmachts øverstkommanderende i Polen, general von Gienath, sendte i juli 1940 enda et inntrengende brev om å få slutt på mordene på polske jøder. Som svar fikk han et «grovt brev» fra Keitel, med beskjed om at han «endelig skulle slutte å bry seg med ting» han ikke hadde noe med. Da etterretningssjefen Wilhelm Canaris klaget til Keitel over SS' forbrytelser, avviste OKW-sjefen ham bryskt med at «hvis Wehrmacht ikke vil ha noe med dette å gjøre», fikk den godta «at SS og Gestapo opptrer parallelt» med den. Keitel selv uttalte at de okkuperte områder måtte «renses for jøder, polakker og pakk». Men under forberedelsene til angrepet på radiostasjonen i Gliwice, som tjente som unnskyldning for felttoget, røpet han til Canaris at «Jeg personlig synes jo ikke noe om slikt, men det er nå engang Førerens vilje», som om det skulle være noen begrunnelse.
Det var Keitel som underskrev Nacht und Nebel (= Natt og tåke)-ordren av 7. desember 1941. Ifølge denne ordren skulle de som var under mistanke for å ha begått «en straffbar handling mot Det tyske riket», sendes til tyske leirer uten at deres pårørende ble informert - de forsvant i «natt og tåke», mennene i Natzweiler og kvinnene i Ravensbrück. Etter krigen unnskyldte Keitel seg med at motstandsbevegelsen uansett var startet av «lyssky pakk», og først i ettertid fikk betegnelsen «patrioters heroiske verk». Han innskjerpet i en ordre at «et tysk soldatliv skal bøtes for med dødsstraff for 50-100 kommunister». Siden Wehrmacht ikke kunne skille mellom hvem som var kommunist, og hvem ikke, ble hele landsbyer brent ned, og gisler skutt som «straffetiltak».
Keitel spilte også en sentral rolle overfor dem som ble arrestert etter 20. juli-attentatet, da han satt i militærtribunalet som sendte mistenkte offiserer, blant andre Erwin von Witzleben, over til Roland Freisler i Volksgerichtshof. Ironisk nok var Keitel den som gjorde attentatet mulig; det var han som eskorterte Claus von Stauffenberg inn i sperreområdet, for Stauffenberg visste at de som kom ifølge med Keitel, ikke fikk vesker og mapper undersøkt. «Min fører, De lever!» var Keitels første ord etter eksplosjonen. Alfred Jodl som pådro seg en hodeskade under attentatet, mintes at Keitel «tok Hitler i sin armer og med fullkommen ro førte ham ut i det fri, varsomt som med et barn».
Keitel manglet helt forståelse for attentatmennenes motiver og presterte å avskrive dem som «pessimistiske sytekopper», mens Stauffenberg var en «hemningsløs religiøs fanatiker». Sammen med Göring gjorde han fra 14. juli 1944 den «tyske hilsen» obligatorisk for alle Wehrmacht-soldater. Han utlovet dusører på «opptil 500 Mark» til dem som angav desertører, og han truet med å la desertørens familie unngjelde: «Hans pårørende holdes ansvarlig for ham. Enhver lønnsutbetaling og støtte bortfaller.» Friedrich Paulus' kone, sønn og datter ble derfor arrestert fordi Paulus hadde overgitt seg i Stalingrad, og fru Paulus satt som fange i Dachau frem til frigjøringen i 1945.
Til overmål utstedte han en ordre om å tvinge flyktninger til å snu, «om nødvendig med våpenmakt». Dette forbudet mot evakuering av sivilbefolkning førte også til store tap av menneskeliv etterhvert som frontene rykket inn i tysk område.
Den norske Handelsbank
Den norske Handelsbank var en bank med hovedkontor i Trondhjem fra 1917 til 1924.
Wilhelm Keitel
Andre verdenskrig
Under sluttkampene om Berlin prøvde Keitel forgjeves å få andre generaler til å komme Berlin til unnsetning, men så sent i krigen hadde han så liten autoritet og respekt at dette ble ignorert av både Gotthard Heinrici, Felix Steiner, Walther Wenck og Theodor Busse.
Den norske Handelsbank
Banken hadde sin opprinnelse i Detaillistforeningens Sparebank, som ble opprettet i Trondhjem i 1863 og skiftet navn til Trondhjems Handelsbank i 1875. I 1917 ble Privatbanken for Norge (opprettet i 1916) i Christiania og Trondhjems Handelsbank slått sammen til Den norske Handelsbank, som fikk hovedkontor i Søndre gate 15 i Trondhjem. I de påfølgende årene ble Kristiansunds Handels- og Landmandsbank, Bergens Handelsbank og Søndenfjeldske Privatbank i Kristiansand oppkjøpt.
Den økonomiske krisen i 1920-årene rammet banken hardt, og i 1923 fikk den et innskudd på 25 millioner kroner fra Abraham Berges regjering, uten at Stortinget var orientert. Året etter bevilget Stortinget 15 millioner kroner, fortsatt uvitende om fjorårets innskudd, og dette ledet an til riksrettssaken mot statsminister Abraham Berge og de øvrige regjeringsmedlemmene i 1926. De ble alle frikjent i 1927 (under dissens) ut fra at de hadde handlet i beste mening. Til tross for innskuddene måtte banken allikevel settes under offentlig administrasjon i 1924, og den innstilte snart sin virksomhet. Forretningsbanken overtok Den norske Handelsbanks lokaler i 1929.
Wilhelm Keitel
Andre verdenskrig
Etter Hitlers selvmord ble Keitel en del av Karl Dönitz' kortlivede «Flensburg-regjering». Albert Speer var der også. Han mente at Keitels smisking mot Dönitz var det samme som han bedrev mot Adolf Hitler. 8. mai 1945 ble han autorisert av Dönitz til å undertegne den tyske kapitulasjonen med Den røde armé i Berlin. Dagen før hadde Alfred Jodl undertegnet en tilsvarende avtale med vestmaktene i Reims.
Nürnberg
Fire dager etter kapitulasjonen ble Keitel arrestert på amerikansk initiativ og senere framstilt i Nürnbergprosessen, hvor han ble anklaget for:
Keitel ble dømt til døden, og hans anmodning om å bli henrettet ved skyting ble avslått for å understreke at han var dømt som kriminell og ikke som militær. Keitel ble derfor hengt i fengselet i Nürnberg. Han var andremann til å gå opp trappen til galgen, etter Joachim von Ribbentrop. Keitels siste ord var «Deutschland über alles!» – som i nasjonalsangen.
Blueberry
Blueberry (født 30. oktober 1843) er hovedpersonen i en fransk western-tegneserie med samme navn. Hans fulle navn er Michael Stephen Donovan, men blir i serien kalt for løytnant Mike S. Blueberry. I Norge er serien publisert med tittelen «Løytnant Blueberry», og i 2006-2009 kom en 17-binds samleutgave i hardcover fra Egmont serieforlaget med tittelen «Legenden om Blueberry».
Historie
Figuren ble skapt i 1963 av den belgiske forfatteren Jean-Michel Charlier (1927–1989), og franske tegneren Jean Giraud (1938–2012). Figuren Blueberry dukket opp for første gang i en westernserie kalt «Fort Navajo» i det franske seriemagasinet Pilote (nr 210), publisert 31. oktober 1963. Serien var tenkt som en samling av historier fra en amerikansk kavalerigarnison fra den amerikanske borgerkrigen, der en ny hovedperson skulle lede hver historie. Løytnant Mike Blueberry ble presentert i den første historien, og figuren ble så sterk at han tok over serien, som skiftet navn til Blueberry. Serien ble utviklet til fortellingen om livet til Blueberry plassert i ulike historiske settinger fra amerikansk 1800-talls historie. Figuren er kort innom ungdomstid, men er lagt hovedsakelig fra borgerkrigen til den avsluttende fortellingen i forbindelse med revolverduellen i O.K. Corral i Tombstone, Arizona.
I Norge debuterte Blueberry i tegneseriebladet Tempo i nummer 44 fra 1969, da under navnet Løytnant Winston. I 1972, i den første fortellingen om Blueberry under sitt riktige navn presentert i Tempo, var tittelen «Alle til kamp mot Steelfingers!», og med det var løytnant Winston blitt løytnant Blueberry også i Norge.
Historien om figuren Blueberry
Dette er en kronologisk beskrivelse av livet til Blueberry slik den blir presentert i boksamlingen Legenden om Blueberry.
Michael Stephen Donovan ble født som arving til bomullsplantasjen Red Wood plassert i sørstaten Georgia. 18 år gammel rir han inn til naboplantasjen White Lodge. Plantasjeeierens datter Harriet Tucker er unge Donovans kjæreste til farens store fortvilelse. Donovan fremstår som en ekte overklasse sørstatsmann; rasistisk, selvsikker og breial. Han viser villig frem sine imponerende ferdigheter med revolveren, ferdigheter han vil bli kjent for senere i livet. Han blir forrådt av Harriets sjalu fetter Ronnie, som dreper herr Tucker, legger skylden på Donovan, og forsøker med dette å ta over både White Lodge og Harriet.
Donovan må flykte, men blir innhentet av Ronnie og følget hans. Den afroamerikanske slaven Long Sam redder livet til Donovan, men blir selv drept. Donovan klarer å rømme og slutter seg til en nordstatstropp. Når Donovan skal presentere seg blir han fortvilet, men han ser blåbær på bakken og svarer: «Æh ... Blueberry, Sir. Mike Steve Blueberry».
I sitt første eventyr som nordstatssoldat melder hornblåser menig Blueberry seg frivillig til å sprenge Chattanoogabroen i Tennessee for å stoppe forsyningene til sørstatstroppene. Han klarer oppdraget, men sersjant Matt tar æren og blir dekorert for oppdraget.
Blueberry og nordstatstroppen er kommet til Amarillo, Texas, målet er å stoppe søstatenes innsamling av hester. I denne historien blir Blueberry gjenkjent av sørstatdsløytnanten Lewis Norton, en gammel kjæreste til Harriet Tucker. Blueberry fullfører oppdraget med å spre de 3000 mustangene, og lar Norton leve etter at denne ber om å bli drept.
Historien starter med at Blueberry rir inn i en felle lagt av sørtstatsløytnanten Lewis Norton, og blir fanget. Han klarer å lure fangevokteren til å tro at han sitter på mye gull gjemt hjemme i Georgia og får hjelp til å rømme. Tilbake på plantasjen Red Wood finner de bygningene nedbrent og den gamle slaven Jeremias hjelper Blueberry å unnslippe. Blueberry flykter igjen nordover.
Blueberry blir uskyldig anklaget som hestetyv, skyter og sårer sheriffen i Malvern Hill og flykter. For å skaffe seg hest overfaller og dreper Blueberry en sørstatskurer. Kureren hadde med seg viktige ordrer til general Forrester som Blueberry forsøker å bringe til nordstatstroppene. Igjen er Lewis Norton i hælene på Blueberry, men begge blir fanget av en nordstatstropp.
Historien begynner i oberst Hardings telt. Blueberry blir beskyldet for å være dobbeltagent og blir dømt til døden. Med begge beina i egen grav blir henrettelsen stoppet etter at det blir gjort kjent at kurerens melding er gyldig. Blueberry er fortsatt under mistanke og skal føres bak linjene til senere domsavsigelse, men de blir overfalt av en sørstatstropp. Blueberry som fortsatt er iført kurerens sørstatsuniform blir tatt inn som sørsatskurer og gitt nytt oppdrag. Blueberry driver sabotasje og klarer å sprenge sørstatenes jernbane.
Blueberry blir funnet av nordstatstropper. De tror ikke han egenhendig har sprengt jernbanen og general Clay dømmer hornblåser Blueberry til døden ved skyting ved daggry. Samtidig er Harriet Tucker og hennes følge på hevnjakt etter Donovan som hun tror drepte hennes far. Hun kommer seg helt inn i leiren og befrir Blueberry for å drepe han selv. Harriet blir selv drept i flukten, mens Blueberry slipper unna.
Seriealbum
Samarbeidet mellom Charlier og Giraud har resultert i 23 album med løytnant Blueberry, og tre om den unge Blueberry. Den første albumserien med Blueberry het «Fort Navajo» og kom ut i fem nummer i perioden 1972 - 1975. Det første nummeret, "Mannen med Sølvstjernen", ble gitt ut på Romanforlaget A/S, mens de resterende fire ble utgitt på Nordisk Forlag A/S. Deretter ble hele serien om Blueberry gitt ut kronologisk på Hjemmet i 1977. Første nummer her her "Fort Navajo". Hjemmet gav ut 17 album, og nummer 18 kom ut på Interpresse, som ble tatt over av Semic. Fra album 25 var serien tilbake i forlaget Hjemmet, som da hadde skiftet navn til Egmont.
Spin-off-serier
Giraud laget tre fortellinger, derav to tegnet av William Vance og en av Michel Rouge. Disse tre historiene ble presentert med tittelen «Marshal Blueberry». Andre enn Giraud har videreført historier om Blueberrys ungdomstid i en egen serie kalt «Blueberrys unge år».
Santa Cruz do Arari
Santa Cruz do Arari er en kommune i delstaten Pará i nordregionen av Brasil.
Kystartilleriet
Kystartilleriet var en våpenart i det norske militærvesenet. Kystartilleriet ble oppsatt 17. juni 1899 som en våpenart i Hæren. I 1903 ble det slått sammen med landfestningene og fikk navnet Festningsartilleriet. I 1934 ble landfestningene overført til Feltartilleriet og navnet endret tilbake til Kystartilleriet. Samtidig ble Kystartilleriet tatt ut av Hærens organisasjon og flyttet til Marinedepartementet. I 1957 ble Kystartilleriet sammen med Marinen innpasset i den nye felles forsvarsgrenen Sjøforsvaret. 1. januar 2002 ble Kystartilleriet og Marinen lagt ned og overtatt av Kysteskadren. Kystartilleriet ble imidlertid formelt avviklet først 17. juni 2007 i en seremoni på Oscarsborg festning, på dagen 108 år etter at Kystartilleriet var opprettet som egen våpenart.
I dag er Kystjegerkommandoen arvtageren til Kystartilleriet.
Norske kystfort etter andre verdenskrig
Østfold
Akershus
Buskerud
Vestfold
Telemark
Vest-Agder
Rogaland Hordaland
Sogn og Fjordane
Trøndelag
Nordland
Troms
Tyske kystfort
Under den annen verdenskrig hadde den tyske okkupasjonsmakten over 450 kystbatterier (ca 300 var det høyeste antall på et gitt tidspunkt) langs norskekysten, som en del av «Atlanterhavsvollen» som strakk seg fra den finsk-russiske grense i nord til den fransk-spanske grense i sør. Noen var permanent bemannet, andre lot seg bemanne på kort varsel. Batteriene i Finnmark og Nord-Troms ble enten evakuert eller sprengt av tyskerne selv da de ble tvunget på retrett av den Den røde armé ved frigjøringen av de nordligste delene av landet høsten 1944. Etter krigen overtok det norske forsvaret det som var igjen av det tyske kystartilleriet. Hvert av batteriene ble evaluert for blant annet relevans og tilstand, våpenutrustning, og eventuelt videreført i det norske kystartilleriet eller Heimevernet for en kortere eller lengre periode. Øvrige batterier ble desarmert, ryddet og tilbakelevert til opprinnelige grunneiere (bare de fort som ble satt opp etter krigen er tatt med på listen over).
Dundee United FC
Dundee United er et skotsk fotballag fra byen Dundee. Klubben ble opprinnelig grunnlagt som Dundee Hibernians og fungerte som irske arbeidsinnvandreres klubb på samme måte som Celtic FC og Hibernian FC i Glasgow og Edinburgh. Klubbnavnet ble skiftet til Dundee United i 1923 for å skape en bredere appell, samtidig byttet klubben de grønne og hvite draktene med hvite og svarte, for å distansere seg fra sin irske opprinnelse. Klubbens fremste rival har siden grunnleggelsen vært Dundee FC, men også kampene mot St. Johnstone og Aberdeen FC omtales som derbies.
Historie
Klubben hadde bare spilt fire sesonger totalt i den øverste skotske serien da Jerry Kerr tok over klubben i 1959. Siden har United vært en toppklubb i Skottland. I 1966 kom klubbens første internasjonale triumf da United med flere skandinaver på laget, inkludert nordmannen Finn Seemann, slo regjerende Messebycup-mestere FC Barcelona. I 1967 ble også klubben invitert til å spille i den amerikanske North American Soccer League, noe de gjorde under navnet Dallas Tornado. Som et resultat av denne gjesteopptredenen, byttet United fra 1969 ut sine svarte og hvite drakter med Dallas' oransje farger også i den skotske serien. Kerr ble etterfulgt av Jim McLean som ledet Dundee United i over 1000 kamper mellom 1971 og 1993. Under McLean tok klubben sitt første, og hittil eneste, seriemesterskap i sesongen 1982/1983, og i 1987 kom klubben til finalen i UEFA-cupen etter igjen å ha slått ut Barcelona, men måtte gi tapt for IFK Göteborg. På samme tid, rundt midten av 1980-tallet, hadde Aberdeen FC suksess under ledelse av Alex Ferguson. Dette innebar at skotsk fotballs maktsentrum en kort periode var utenfor Glasgows Old Firm og kampene mellom Dundee United og Aberdeen fikk tilnavnet New Firm.
Dundees første cupmesterskap tok klubben i 1994, på sitt 7. forsøk. 1990-tallet var ellers preget av at klubben slet med å overleve i øverste divisjon. United måtte tåle et nedrykk slik at sesongen 1995/96 ble spilt på seriesystemets nivå 2, men klubben rykket rett opp igjen. Dundee United er dermed én av sju klubber har spilt i Scottish Premier League siden denne ble startet i 1998. United tapte cupfinalen for Celtic i 2005. Høsten 2006 ble tidligere Hearts og Leicester City-manager Craig Levein ansatt som manager og under hans ledelse klarte United i 2007/08 å komme på øvre halvdel av tabellen etter tre niendeplasser på rad i de foregående sesongene. I 2008 tapte klubben nok en cupfinale, da Rangers vant ligacupfinalen etter straffesparkkonkurranse.
Den 23. desember 2009 ble det meldt at manager Craig Levein ble ansatt som ny manager for. Peter Houston ble samtidig imidlertid ansatt som manager.
Den 15. mai 2010 vant klubben igjen det skotske cupmesterskapet, det andre i klubbens historie.
Italia under Sommer-OL 1952
Italia under Sommer-OL 1952. 227 sportsutøvere, 204 menn og tjuetre kvinner fra Italia deltok i ti sporter, under Sommer-OL 1952 i Helsingfors. Italia ble femte beste nasjon med fem gull,- ni sølv- og fire bronsemedaljer.
Yoduk Story
Yoduk Story er en koreansk musikal, regissert av Jung Sung-san, fra 2006. Musikalen forteller historien til fem fanger og en fangevokter som har flyktet fra Nord-Korea og leirsystemet Kwalliso, der det antas at over 200.000 nordkoreanere sitter fanget, mange uten lov og dom, under svært harde forhold. Alle sammen har for kortere eller lengre perioder sittet i samme fangeleir, Yodok, derav navnet på musikalen. Regissør og manusforfatter Jung satt selv aldri i leirsystemet og måtte derfor basere seg på andre flyktningers historier, deriblant Kang Chol-hwan. Jung flyktet til Sør-Korea i 1994 og fikk i 2002 fikk han vite at hans far hadde blitt offentlig steinet. Reaksjonen på dette gjorde at han tok initiativ til musikalen. Han fikk flere drapstrussler under arbeidet med musikalen, og møtte også politisk press for å gjøre endringer i manuset. Han satte en av sine egne nyrer i pant for 20.000 USD, etter at de opprinnelige støttespillerne trakk sin finansielle støtte.
Fylkesvei 7722
Fylkesvei 7722 går mellom Tangvåg og Eltoft i Vestvågøy kommune.
Før 1. januar 2010 hadde veien betegnelsen fylkesvei 830.
José Reina
José Manuel «Pepe» Reina Páez (født 31. august 1982) er en spansk fotballspiller som spiller for.
Villarreal
Låneoppholdet hos Villarreal ble gjort permanent i 2004 og Reina hjalp Villareal til å sikre seg en plass i UEFA-cupen på slutten av 2004/2005-sesongen. Hans gode spill eksemplifiseres ved det faktum at han reddet utrolige syv av ni straffespark den siste sesongen i Villarreal.
Liverpool
Reina ble også kjøpt inn til Liverpool fra Villarreal av Rafael Benítez sommeren 2005 for £6 millioner, og han debuterte borte mot TNS den 13. juli 2005 i mesterliga-kvalifisering. For 2005–06-sesongen tok Reina over som Liverpools førstevalg som keeper, noe som sendte helten fra Mesterliga-finalen i mai 2005, Jerzy Dudek, til benken.
Sesongen ble suksessfull for Liverpool da de forbedret plasseringen sin i Premier League, og vant FA-cupen. Det ble også en stor suksess for Pepe selv, da han tok flere rekorder i Liverpool FC. Den 3. desember 2005 holdt Reina buret rent i sin sjette kamp på rad, mot Wigan Athletic FC. Reinas fantastiske rekke med kamper uten baklengsmål sluttet i en kamp mot Everton FC den 28. desember 2005. Reina sluttet med åtte kamper på rad uten mål imot.
Den 5. februar 2006 spilte Liverpool FC mot rivalene Chelsea FC. For Reina ble det en kontroversiell kamp, da han ble utvist for å ha dyttet Arjen Robben i ansiktet slik at Robben ramlet overende. Liverpool tapte kampen 2–0 og Reina fikk tre kampers karantene.
Den 16. april 2006 feiret så Pepe sin 50. kamp for Liverpool med nok en gang å holde buret rent, denne gang mot Blackburn Rovers FC. Som et result holder han Liverpool-rekorder for flest kamper uten baklengsmål (29) på sine 50 første kamper. I mai 2006 ble så Reina gitt prisen «Premier League's Golden Glove award» for å holde målet rent i 20 kamper i 2005/2006-sesongen. Hans opptreden plasserte ham foran andre målvakter som Edwin van der Sar (18) og Petr Čech (17).
I den siste hjemlige kampen i sesongen, FA-cup-finalen den 13. mai 2006, gjorde Reina en rekke personlige feil som tillot West Ham å lede 3–2. Steven Gerrard reddet Liverpool med en sen utligning slik at kampen gikk til overtid, der Reina gjorde en viktig redning, og videre til straffespark-konkurranse. Reina reddet der tre av fire straffer og Liverpool vant.
Under 2006/2007-sesongen sementerte Reina sin posisjon som førstevalg, selv med noen personlige feil. Hans posisjon ble ytterligere styrket da Jerzy Dudek slapp inn ni mål på to kamper på én uke, mot Arsenal FC. Etter semifinalen i Mesterligaen 2006-2007 mot Chelsea FC, ble Reina valgt til «man of the match» av Liverpool-supporterne, etter en serie med viktige redninger. Da kampen gikk til straffespark, forsterket Pepe sitt rykte som straffespark-stopper ved å redde to av tre fra Chelsea FC.
Reina signerte en ny kontrakt med Liverpool 7. juni 2007, som forlenget hans opphold frem til 2012.
I august 2007 fikk Reina igjen prisen «Premier League's Golden Glove Award» etter å ha holdt buret rent i 19 kamper i serien. Han lå foran andre keepere som Tim Howard (14) og Marcus Hahnemann (13)
Etter den sterke høstsesongen 2008, der Liverpool toppet tabellen i Premier League ved utgangen av 2008 og Reina hadde holdt buret rent i elleve kamper, kom manager Rafa Benitez med sterk ros av sin målvakt: «Spillestilen hans passer bra i enhver liga, men spesielt i Premier League hvor det er nødvendig å være sterk fysisk. Ballen er mye i lufta og Reina er god både innenfor femmeteren og lenger ut. Jeg vil si han er den beste målvakten i Premier League, og i Spania også, han er veldig, veldig viktig for oss».
Den 22. mars 2009 satte Pepe en ny rekord og ble den keeperen i Liverpool som har brukt færrest kamper til å holde buret rent 100 ganger, etter at Liverpool slo Aston Villa FC hele 5–0 på Anfield, og slo dermed klubbrekorden til Ray Clemence. Den 11. april passerte så Pepe 200 kamper for Liverpool, og igjen holdt han buret rent i en 4–0-seier hjemme over Blackburn.
Landslagsspill
I EM i fotball 2008 var Reina en del av troppen som vant et EM-gull for første gang på 44 år.
Han ble tatt ut i s tropp til VM i fotball 2018 i Russland.
Meritter
Villarreal
Liverpool
Personlige utmerkelser
Trivia
Reina giftet seg med Yolanda Ruiz 19. mai 2006 før han sluttet seg til Spanias landslag før VM i 2006. Paret har en datter sammen, Grecia, født i februar 2007.
Brynjar Meling
Brynjar Nielsen Meling (født 29. mai 1967) er en norsk advokat.
Han ble cand.jur. i 1994 og har arbeidet som advokat siden 1997. Meling er mest kjent som forsvarer for Mulla Krekar. Han har også vært forsvarer i en lang rekke større straffesaker. Han var i Gulating lagmannsrett, i NOKAS-saken, forsvarer for den lokale Stavangermannen, som i etterkant av ranet stilte boligen til disposisjon for ranerne. Han var videre forsvarer for en av de tiltalte i norgeshistoriens første terrorforbundsak. Han har vært forsvarer i en rekke menneskehandelsaker. I Christoffer-saken var Meling bistandsadvokat for stefaren. Meling er også forsvarer i norgeshistoriens første gjenopptakelsessaker til ugunst for tiltalte, Kristin-saken.
Meling er tidligere frelsesarmésoldat. Fordi noen hadde problemer med å skille hans rolle som advokat og hans engasjement i Frelsesarmeen, valgte Meling å melde seg ut av Frelsesarmeen. Flere hadde truet med å slette Frelsesarmeen fra sitt testamente, og Meling ønsket ikke hans engasjement som advokat skulle gå ut over den organisasjonen han var oppvokst i. Flere familiemedlemmer av Brynjar Meling er fortsatt medlemmer i Frelsesarmeen, bl.a. hans bror Jostein Nielsen.
Söderort
Söderort er et av de tre hovedområdene som Stockholm kommune består av. De øvrige er Innerstaden og Västerort.
Brynjar Meling
Meling er fortsatt aktiv musikant. Han har bl.a spilt tuba med Reidar Larsen og Terje Tysland. Han spiller også piano.
Söderort
Söderort har ca. 325 000 innbyggere, litt mer enn Malmö.
Söderort består hovedsakelig av det tidligere Brännkyrka sokn som ble slått sammen med Stockholm i 1913. I 1930 ble det også tilført et område fra Nacka, og i 1963 et område fra Huddinge. Fram til 1. januar 1957 tilhørte også Reimersholme Söderort, før den ble overført til Innerstaden.
Akademiske grader i Danmark
Akademiske grader i Danmark er grader tildelt av høyere læresteder i Danmark, historisk kun av Københavns Universitet. Under den dansk-norske unionen var Københavns Universitet det eneste universitetet også for Norge. Danmark og Norge har av historiske grunner hatt et gradssystem som i stor grad har vært sammenfallende, også etter 1814.
Historie
Ved opprettelsen av Københavns Universitet i 1479 var baccalaureus den laveste graden. Over baccalaureus fantes lisensiatgraden. De høyeste gradene var doktorgraden, som ble tildelt av de teologiske, juridiske og medisinske fakulteter, og magistergraden, som ble tildelt av det filosofiske fakultet og var likestilt med doktorgraden. Baccalaureusgraden ble avskaffet i 1775, og etter innføringen av den filosofiske doktorgraden i 1824 ble den historiske magistergraden avskaffet. Det ble imidlertid opprettet en ny magistergrad, plassert under doktorgraden.
Moderne gradsstruktur
Danmark skiller i moderne tid mellom en rekke typer grader. Øverst er doktorgradene, som gjerne omtales som høyere doktorgrader for å skille dem fra graden plassert under doktorgradene, nemlig ph.d.. Den tidligere tildelte lisensiatgraden og ph.d. er plassert på samme nivå. Under disse finner man den tidligere tildelte magistergraden (den moderne magistergraden). Under magistergraden er gradene som det tildeles flest av: kandidatgradene, som i moderne tid er fem/seks-årige profesjonsutdannelser innenfor teologi, jus, medisin og andre fag. Den laveste graden, som ble innført med Bolognaprosessen, er den treårige bachelorgraden.
Tallene i det følgende viser til opprettelsesår for gradene. Grader i kursiv er grader som ikke tildeles lenger.
Magistergrad
Hunkjønnsformen magistra er i praksis lite brukt.
Kandidatgrad
Hunkjønnsformen i første ledd er candidata.
(Listen er ufullstendig)
Main Island Production
Main Island Production AS er et norsk film- og TV-produksjonsselskap. Selskapet ble stiftet i 2003 av Knut W. Jorfald, Øyvind Asbjørnsen og Frank Mosvold. Main island har produser en lang rekke Tv-serier og dokumentarfilmer som er vist både på NRK og solgt til en rekke land.
Selskapets hittil mest kjente produksjon er filmen Prinsen av sjakk fra 2005, om den da 13 år gamle sjakkmesteren Magnus Carlsen.
Salta (provins)
Salta er en provins nordvest i Argentina. Naboprovinser er Jujuy, Formosa, Chaco, Santiago del Estero, Tucumán og Catamarca. I tillegg grenser provinsen til Bolivia, Paraguay og Chile.
Salta har en befolkning på 1 079 051 (2001) og dekker et areal på 155 488 km². Provinshovedstaden heter Salta.
Eten
Eten (også kalt etylen) er kjemisk forbindelse med formel C2H4 eller H2C=CH2. Det er det enkleste alkenet. Fordi den inneholder en dobbeltbinding, kalles eten et umettet hydrokarbon eller en olefin.
Etylen som plantehormon
Etylen fungerer som et vekstregulerende stoff (plantehormon) i planter. Hormonet virker ved svært små konsentrasjoner. Det har innvirkning på modning av frukt, utvikling av blomster, aldring, absisjon, gulning og epinasti (blader som henger nedover). Etylen fungerer autokatalytisk, det vil si at tilstedeværelse av etylen i lufta rundt en plante fører til at planten produserer mer selv.
Planters respons på etylen er sterkt sorts- og kultivaravhengig. Noen typer frukt og grønnsaker skiller ut etylengass når de modner, og får deretter andre vekster til å modne, og dermed visne raskere. Eksempelvis er det derfor man ikke skal lagre epler sammen med bananer. Mange frukt- og grønnsaksdyrkere bruker for eksempel etylengass for å få avlingene til å modne til en bestemt tid.
Biosyntese av etylen
Biosyntese av etylen stimuleres blant annet av plantens utviklingsstadium, miljøet rundt, andre plantehormoner og skader. Planter utskiller store mengder etylen når det er stresset. Stressårsaker kan være tørke eller flom, uønskede temperatur eller sykdom.
Biosyntesen starter med aminosyren methionin (MET). MET konverteres til S-adenosyl methionin (SAM) ved tilførsel av adenin. SAM konverteres til 1-amino-cyclopropan karboksylsyre (ACC) ved hjelp av enzymet ACC-syntase. Deretter oksideres ACC ved hjelp av enzymet ACC-oxidase til etylen.
Kontroll med etylenet
For både produsenter, selgere og kunder er det ønskelig å holde etylen-nivået nede, slik at produktet (blomst eller frukt) kan holde seg så lenge som mulig. Dette krever gode rutiner og kunnskap hos både produsent, transportører, utsalgssteder og forbrukere.
Temperatur
Planten bør oppbevares i så lav temperatur som mulig etter høsting. Hvilken temperatur som er optimal er sortsavhengig. Tropiske planter kan lagres i temperaturer på 7–15 ℃. Subtropiske planter bør lagres i temperaturer på 2-8 ℃. Planter fra tempererte strøk bør lagres i temperaturer ned mot 0 ℃. Tomat og agurk bør lagres mellom 12-15 ℃, mens salat bør lagres ved 4 ℃ eller lavere.
I tillegg til å hemme etylendannelse, vil lav temperatur også redusere plantens sensitivitet for etylen, senke respirasjonen, senke vanntapet og redusere risikoen for at planten blir infisert av lagringssykdommer som for eksempel gråskimmel.
Temperaturavvik bør holdes så lavt som mulig. Hvis temperaturen er for lav kan det imidlertid forårsake kjøleskader.
Kjemiske kontrollører
Produsenter kan benytte seg av sølvthiosulfat (Argylen) Ag(S2O3)2-3 eller 1-metylcyclopropen (EthylBlock). Disse stoffene virker inn på etylenets biosyntese, og hemmer oksidasjon av ACC.
Karbohydrater er også effektivt mot etylensensitivitet, og følger ofte med snittblomster i små poser.
Referanser
1 Ekeland et al. 2008 "Tellus 10", s.154 Aschehoug forlag ISBN 978-82-03-31365-3